stanford-oval/wikipedia huggingface dataset:
Storm Shadow
Elokuvat > G.I. Joe: The Rise of Cobra

Lee Byung-hun esitti Storm Shadow’ta vuoden 2009 G. I. Joe: The Rise of Cobra -elokuvassa ja Brandon Soo Hoo esitti hahmoa lapsena.
Noin 10-vuotiaana Storm Shadow sai orpona olleen Snake Eyesin kiinni varastamassa heidän klaaninsa ruokaa Tokiossa. Hän yritti puolustaa omaisuuttaan tappelemalla Snake Eyesia vastaan. Heidän mestarinsa kuitenkin oli vakuuttunut nuoren pojan taistelutaidoista ja otti orvon huostaansa antaen samalla tälle nimeksi Snake Eyes. Muutaman vuoden aikana Storm Shadow sparrasi Snake Eyeta vastaan voittaen hänet useaan otteeseen. Heidän mestarinsa näki jokaisen ottelun, mutta hän ei osoittanut tyytyväisyyttään Storm Shadow’ta kohtaan. Eräänä päivänä Snake Eyes voitti Storm Shadow’n, ja mestari taputti hänen voittonsa myötä. Tästä kateellisena Storm Shadow tappoi mestarinsa miekalla ja pakeni tiehensä.
Vuosia myöhemmin Storm Shadow oli liittynyt James McCullenin palkkalistoille salamurhaajaksi ja Baronessin henkivartijaksi sekä mentoriksi. McCullen lähetti hänet auttamaan Baronessia hankkimaan nanohiukkasydinkärkiä ja tappamaan Baronessin aviomiehen Daniel DeCobrayn, mikäli hän koskisi naiseen. Storm Shadow tapaa Snake Eyesin vuosien jälkeen G.I. Joen erikoisjoukkojen tukikohdassa, josta he saavat käsiinsä ydinkärjet. Kaksikko siirtyy Pariisiin, jossa he saavat käskettyä tiedemiehenä työskentelevää DeCobrayta aktivoimaan ydinkärjet, minkä jälkeen Baroness antoi syyn Storm Shadow’lle tappaa miehen suudellessaan DeCobrayta, sillä he eivät enää tarvitsisi miehen palveluksia.
Elokuvan lopulla Storm Shadow näkee Snake Eyesin McCullenin pohjoisnavan tukikohdassa ja haastaa hänet kaksinkamppailuun. Hän kuitenkin häviää kamppailun ja joutuu puukotetuksi pudoten jäiseen veteen.
Videopelit

Storm Shadow on mukana vuoden 1985 G.I. Joe: A Real American Hero -pelissä.
Se on pelattavana hahmona vuoden 1992 G.I. Joe: The Atlantis Factor -pelissä.
G.I. Joe: The Rise of Cobra -pelissä Storm Shadow on yksi pomovastuksista, ja se on lukittuna hahmona.
Hahmoa näytelleet

| Vuodet | Näyttelijät | Sarjat | Elokuvat | Konsolipelit |
| --- | --- | --- | --- | --- |
| 1984–1986 | Keone Young | G. I. Joe: The Revenge of Cobra Action Force |  |  |
| 1990–1991 | Scott McNeil | A Real American Hero |  |  |
| 2003–2004 | Ty Olsson |  | G. I. Joe: Spy Troops G. I. Joe: Valor vs. Venom |  |
| 2005–2006 | Tom Wayland | G. I. Joe: Sigma 6 |  |  |
| 2009 | Eric Bauza | G. I. Joe: Resolute |  |  |
| 2009 | Tim Joe |  |  | G.I. Joe: The Rise of Cobra |
| 2009 2013 | Lee Byung-hun |  | G. I. Joe: The Rise of Cobra G.I. Joe: Kosto |  |
| 2010 | Andrew Kishino | G. I. Joe: Renegades |  |  |

Keone Youngin ääninäyttelemä Storm Shadow Action Force -animaatiosarjassa.
Hank Garland

Walter Louis ”Hank” Garland (11. marraskuuta 1930 – 27. joulukuuta 2004) oli yhdysvaltalainen studiomuusikko, joka soitti muun muassa Elvis Presleyn, Patsy Clinen, Roy Orbisonin ja The Everly Brothersin levytyksissä.
Elämä

Hank Garland syntyi Cowpensissä Etelä-Carolinassa. Hän aloitti kitaran soittamisen kuusivuotiaana, esiintyi radiossa kuusi vuotta myöhemmin ja työskenteli levykaupassa kaksi vuotta myöhemmin. Hank muutti 16-vuotiaana Nashvilleen, jossa tapasi basisti Bob Mooren ja viulisti Dale Potterin.
Vuonna 1949 Garland levytti säveltämänsä kitarainstrumentaalin ”Sugarfoot Rag”, jota myytiin miljoona kappaletta. Edellinen instrumentaalihitti oli kaksi vuotta aikaisemmin levytetty Bernie B. Smithin ”Bernie’s Reel”.
Parhaiten Garland soitti Elvis Presleyn levytyksissä, joista mainittakoon ”Little Sister”, ”I Need Your Love Tonight” ja ”A Big Hunk O’Love”. Muita Garlandin kanssa levyttäneitä artisteja olivat muun muassa Patsy Cline, Brenda Lee, Mel Tillis, Marty Robbins, The Everly Brothers, Boots Randolph, Roy Orbison ja Conway Twitty.
Garlandilla oli myös suhteita Gibsonin johtajaan Ted McCartyyn. Garland ja hänen muusikkoystävänsä Billy Byrd kehittivät yhdessä Gibson Byrdland -kitaran, jota Garland myös itse soitti.
Syyskuussa 1961 Garland joutui auto-onnettomuuteen ja oli viikon koomassa. Vaimonsa tuen avulla hän kykeni taas liikkumaan, puhumaan ja soittamaan. 1960-luvun puolessa välissä Garland kärsi mielenterveydenongelmista, ja sähköhoito vaurioitti hänen aivojaan.
Hank Garland kuoli stafylokokkitartuntaan 27. joulukuuta 2004 Orange Parkissa Floridassa.
Garlandin muistolle omistettu elokuva Crazy sai ensi-iltansa 10. joulukuuta 2007. Siinä häntä näyttelee Waylon Payne.
Diskografiaa

After the Riot at Newport (mukana The Nashville All-Stars) (1960)
Velvet Guitar (1960)
Jazz Winds From a New Direction (1961)
The Unforgettable Guitar of Hank Garland (1962)
Holiday for the Harp (mukana the Daphne Hellman Quartet)
Hanjärvi (Sysmä)

| Hanjärvi |
| --- | --- |
Valtiot:  Suomi
Maakunnat:  Päijät-Häme
Kunnat:  Sysmä
Koordinaatit:  61°25′02″N, 26°06′42″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Uurajärven valuma-alue (14.86)
Laskuoja:  Moronoja Vähä-Mäkäriin 
Järvinumero:  14.863.1.014
Mittaustietoja
Pinnankorkeus:  123,6 m  
Pituus:  720 m  
Leveys:  570 m  
Rantaviiva:  2,468 km  
Pinta-ala:  24,599 ha  
Saaria:  ei saaria 
 fiHanjärvi 
Hanjärvi  on Päijät-Hämeessä Sysmässä  Peruveden lähellä sijaitseva järvi.
Maantietoa

Järvi on 720 metriä pitkä, 570 metriä leveä, ja sen pinta-ala on 25 hehtaaria. Järvellä ei ole kartan mukaan saaria.  Sen rantaviivan pituus on 2,5 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Sysmän reitin valuma-alueen (14.8) Uurajärven valuma-alueella (14.86), jonka Uurajärven–Onkijärven valuma-alueeseen (14.863) se kuuluu. Järven vedenpinnan korkeus on 123,6 metriä mpy.
Harald Wallin

| Mitalit | Mitalit | Mitalit |  |
| --- | --- | --- | --- |
|  Harald Wallin |  Harald Wallin |  Harald Wallin |  |
Maa:   Ruotsi
Miesten purjehdus
|  Olympialaiset  |  Olympialaiset  |  Olympialaiset  |  |
|  Kultaa | Tukholma 1912 | 10mR |  |
|  Hopeaa | Lontoo 1908 | 8mR |  |
Johan Harald Alfred Wallin (27. helmikuuta 1887 Göteborg – 16. kesäkuuta 1946 Göteborg) oli ruotsalainen kilpapurjehtija ja olympiamitalisti. Hänen seuransa oli göteborgilainen GKSS. Wallin sai Lontoon olympialaisissa 1908 hopeaa 8mR-luokasta ja oli voittamassa kultaa 10mR-sarjassa Tukholman kisoissa 1912.
Harald af Hällström

Harald Eliel af Hällström (5. helmikuuta 1923 Karjaa – 24. syyskuuta 2010) oli suomalainen juristi, 1970–1980-luvulla korkeimman oikeuden jäsen.
Af Hällström oli Helsingin hovioikeuden hovioikeudenneuvos 1962–1978, oikeusministeriön lainsäädäntöneuvos 1963–1970 ja korkeimman oikeuden jäsen 1978–1989.
Hän oli suomalaisen aatelissuvun af Hällström jäsen.
Hanka (järvi)

| Hanka Ханка, 兴凯湖 |
| --- | --- |

Valtiot:   Venäjä  Kiina
Paikkakunta:  Venäjä: Primorjen aluepiiri  Kiina: Heilongjiang
Koordinaatit:  45°01′00″N, 132°25′00″E
Vesistöalue ja valuma-alueen tietoja
Laskujoki:  Sungatša
Mittaustietoja
Pinnankorkeus:  69  m 
Pituus:  90  km
Leveys:  60  km 
Pinta-ala:  4 190 km²
Tilavuus:  18,3 km³
Keskisyvyys:  4,5 m
Suurin syvyys:  10,6 m
Valuma-alue:  16 890 km2 
 fiHanka 
Hanka tai Hankajärvi (ven. озеро Ханка, kiin. 兴凯湖, Xīngkǎi) on suuri järvi Venäjän kaukoidän ja Kiinan rajalla. Primorjen aluepiiriin ja Heilongjiangin maakuntaan kuuluva järvi sijaitsee 170 kilometriä Vladivostokista pohjoiseen ja 90 kilometriä Jixin kaupungista itään.
Jokseenkin saarettoman ja pyöreänmuotoisen järven pinta-ala on keskimäärin 4 190 km² (vaihteluväli 4 000 – 4 400 km²); järvi on siis saman kokoinen kuin Saimaa. Pinta-alasta 3 030 km² on Venäjän ja 1 160 km² Kiinan puolella. Järvi on 90 kilometriä pitkä ja enimmillään 67 kilometriä leveä. Itse asiassa Hanka käsittää kaksi eri järveä, joita erottaa 10 metrin korkuinen hiekkavalli. Rannat ovat hetteikköä paitsi järven luoteisosassa.
Järven valuma-alue on tasankoa ja alaltaan noin 16 890 km², josta 97 prosenttia Venäjällä. Järveen laskee 23 jokea (8 Kiinan, 15 Venäjän puolelta) ja sen oma laskujoki on itään rajajokena virtaava Sungatša. Sungatša on noin 200 kilometriä pitkä Ussurin sivujoki. Ussuri puolestaan laskee Amuriin ja edelleen Tyyneenmereen.
Hankajärvi on hyvin matala, keskimäärin vain 4,5 metriä ja syvimmillään 10,6 metriä. Kokonaistilavuus on keskimäärin 18,3 km³. Järven pinnan taso vaihtelee, korkeus merenpinnasta on 68–70 metriä.
Järven ympäristö on tärkeää kosteikko- ja luonnonsuojelualuetta rajan molemmin puolin. Siellä esiintyy monia harvinaisia vesilintuja, muun muassa kiljuhanhi, mikä on merkittävää niin suojelu-, ekomatkailu- kuin tutkimusmielessäkin. Kiinan puolella alue on valtion omistuksessa ja maatalouskollektiivien kalastus- sekä viljely- ja karjatalouskäytössä.
Venäjän puolelle perustettiin Hankan kansallispuisto (Ханкайский заповедник, Hankaiski zapovednik) vuonna 1990. Vuonna 1996 Venäjän ja Kiinan suojelualueista perustettiin yhteinen kansainvälinen Hankajärven kansallispuisto (международный заповедник «Озеро Ханка»).
Kansallispuisto koostuu viidestä erillisestä osasta, yhteisalaltaan noin 400 km². Se kuuluu myös Ramsarin sopimuksen kosteikkoalueisiin.
HMS Violet (1897)

| HMS Violet |
| --- | --- |


Aluksen vaiheet
Rakentaja:  William Doxford and Sons, Sunderland
Kölinlasku:  13. heinäkuuta 1896
Laskettu vesille:  3. toukokuuta 1897
Palveluskäyttöön:  kesäkuu 1898
Loppuvaihe:  myyty romutettavaksi 1920
Tekniset tiedot
Uppouma:  350 t (standardi)
Pituus:  65,5 m (kokonaispituus)
Leveys:  6,4 m
Syväys:  2,9 m
Koneteho:  6 300 ihp
Nopeus:  30 solmua (suunniteltu)
Miehistöä:  63
Aseistus
Aseistus:  1 × QF 12 naulan 12 cwt laivatykki 3 × QF 6 naulan Hotchkiss -tykkiä 2 × 18" torpedoputkea
HMS Violet oli Britannian kuninkaallisen laivaston Violet-luokan torpedovenehävittäjä.
Valmistus

Alus tilattiin William Doxford and Sonsilta Sunderlandista, missä köli laskettiin 13. heinäkuuta 1896. Alus laskettiin vesille 3. toukokuuta 1897 ja valmistui kesäkuussa 1898, jolloin sen tarjoukseen perustunut hinta oli 54 117 puntaa.
Palvelus

Violet palveli Britteinsaarilla ja se myytiin 7. kesäkuuta 1920 romutettavaksi J. Houstonille Montroseen.
HMS Violet (K35)

| HMS Violet |
| --- | --- |
 HMS Violet

Aluksen vaiheet
Rakentaja:  W. Simons and Company, Renfrew
Kölinlasku:  21. maaliskuuta 1940
Laskettu vesille:  30. joulukuuta 1940
Palveluskäyttöön:  3. helmikuuta 1941
Poistui palveluskäytöstä:  myyty 1947
Tekniset tiedot
Uppouma:  925 t
Pituus:  62,48 m
Leveys:  10,11 m
Syväys:  4,14 m
Koneteho:  2 750 shp
Nopeus:  16 solmua (30 km/h)
Miehistöä:  87
Aseistus
Aseistus:  1 × BL 4″/L45 (102 mm) Mk IX -tykki 1 × DP 3″/L50 -tykki 2 × kaksiputkista 20 mm ilmatorjuntatykkiä 2 × Mk II syvyyspomminheitintä, joihin yhteensä 40 syvyyspommia
HMS Violet (viirinumero K35) oli Britannian kuninkaallisen laivaston vuonna 1941 valmistunut Flower-luokan korvetti toisessa maailmansodassa.
Valmistus

Alus tilattiin 21. syyskuuta 1939 Renfrew’sta W. Simons and Companyltä, missä köli laskettiin 21. maaliskuuta 1940. Alus laskettiin vesille 30. joulukuuta ja valmistui 3. helmikuuta 1941.
Palvelus

Alus myytiin 1947. Uusi omistaja nimesi sen La Agueraksi. Vuonna 1949 alus nimettiin La Gueraksi
Harald Wilhelm von Hellens

Harald Wilhelm von Hellens (4. helmikuuta 1865 Turku – 20. kesäkuuta 1926 Loviisa) oli suomalainen juristi, pormestari, vapaaherra ja valtiopäivämies.
Helsingfors privatlyceumista ylioppilaaksi kirjoittanut Von Hellens opiskeli oikeustiedettä Helsingin yliopistossa ja työskenteli sen jälkeen pankinjohtajana Turussa ja Porissa. Porin pormestarina hän toimi kahteen otteeseen. Aluksi vuosina 1900–1903, jonka jälkeen hänet erotettiin virasta ensimmäisen sortokauden aikana poliittisista syistä. Toistamiseen von Hellens oli tehtävässä vuosina 1906–1915. Hän toimi myös muun muassa Porin VPK:n päällikkönä. Vuonna 1926 von Hellens valittiin Loviisan pormestariksi, jota virkaa hän hoiti kuolemaansa saakka.
Von Hellens oli aatelissäädyssä sukunsa edustaja valtiopäivillä 1897 ja 1899.
Harald von Hellensin isä oli senaattori ja Turun hovioikeuden presidentti Lars Teodor von Hellens. Perheeseen kuului yhteensä 12 sisarusta, muun muassa ministeri Albert von Hellens sekä poliittisen murhan uhriksi joutunut Valde Hirvikanta.
Hamer

Hamer-kitaroita
Ian Hill - Judas Priestin basisti joka käyttää Hamerin bassokitaroita
Hamer Guitars on yhdysvaltalainen soitinvalmistaja. Yrityksen perusti Chicagossa vuonna 1973 Jol Dantzig yhdessä liikekumppaninsa Paul Hamerin kanssa ja yrityksellä on nykyisin tuotannossaan laaja valikoima sähkö- ja bassokitaroita.
Aiheesta muualla

Yrityksen verkkosivut
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Hamer Guitars
Käännös suomeksi
Haminan palo 1821

Haminan palon 1821 muistolaatta Fredrikinkadun ja Pikkuympyränkadun kulmatalossa, Fredrikinkatu 4.
Haminan palo 1821 oli tulipalo, joka tuhosi suuren osan Haminan kaupungista. Suurpalo syttyi 18. elokuuta. Haminan linnoitusalueen eli keskustan rakennuksista tuhoutui 90 % eli 110 taloa. Ainoastaan Kasarminkadun eteläpuolinen alue säästyi tulelta. Myös kaupungin kirkot ja raatihuone kärsivät merkittäviä vaurioita. Raatihuoneentorilla sijainnut Elisabetin kirkko tuhoutui kokonaan ja Marian kirkon (Vehkalahden kirkon) kellotapuli tuhoutui. Marian kirkko korjattiin C. L. Engelin suunnitelmien perusteella. Asemakaavaan ei tehty muutoksia palon jälkeen.
Terrierit

Yorkshirenterrieri
Terrierit ovat luokka alkujaan saalis- ja tuhoeläinten metsästämiseen jalostettuja koirarotuja. Nykyisin ne ovat suosittuja seurakoiria. Energisiksi ja aktiivisiksi kuvatut terrierit kuuluvat pieni- tai keskikokoisiin rotuihin.
Valtaosa terrieriroduista on kehitetty Britteinsaarilla. Rotujen nimitys tulee kuitenkin maata tarkoittavasta ranskan murresanasta terrier, joka taas juontuu latinan sanasta terra. Terrierien tieteelliseksi nimeksi onkin tästä johdettuna aikoinaan esitetty Canis terrarius.
Terriereillä metsästettiin paitsi maan päällä, myös maan alla, esimerkiksi ketun- ja mäyränkoloissa.
Terrierirotuja

Suomen Kennelliiton noudattaman Fédération Cynologique Internationalen FCI 3 -standardin mukaisesti terrierien roturyhmään kuuluvat seuraavat rodut:
FCI alaryhmä 1: Isot ja keskikokoiset terrierit

Airedalenterrieri
Andalusianrottakoira
Bedlingtoninterrieri
Brasilianterrieri
Borderterrieri
Glen of imaalinterrieri
Irlanninterrieri
Kerrynterrieri
Karkeakarvainen kettuterrieri
Sileäkarvainen kettuterrieri
Lakelandinterrieri
Manchesterinterrieri
Parsonrussellinterrieri
Saksanmetsästysterrieri
Valencianrottaterrieri
Vehnäterrieri
Walesinterrieri
FCI alaryhmä 2: Pienet terrierit

Australianterrieri
Cairnterrieri
Ceskyterrieri
Dandiedinmontinterrieri
Jackrussellinterrieri
Japaninterrieri
Norfolkinterrieri
Norwichinterrieri
Sealyhaminterrieri
Skotlanninterrieri
Skyenterrieri
Valkoinen länsiylämaanterrieri
FCI alaryhmä 3: Bull-tyyppiset terrierit

Amerikanstaffordshirenterrieri
Bullterrieri
Kääpiöbullterrieri
Staffordshirenbullterrieri
FCI alaryhmä 4: Kääpiöterrierit

Englanninkääpiöterrieri
Silkkiterrieri
Yorkshirenterrieri
Muita terrierejä

Amerikankarvatonterrieri (SKL)
Amerikankääpiökettuterrieri (SKL)
Amerikanrottaterrieri (SKL)
Biewerterrieri (SKL)
Capheatoninterrieri (ei FCI-rotu)
Chilenrottaterrieri (KCC)
Lucasinterrieri (ei FCI-rotu)
Mallorcanrottaterrieri (ei FCI-rotu)
Patterdalenterrieri (SATHY/UKC)
Plummerinterrieri (CKC)
Tenterfieldinterrieri (SKL)
Titaaniterrieri (ei FCI-rotu)
Westfaleninterrieri (ei FCI-rotu)
Terrieriä muistuttavia koiria

Jotkin terriereiksi kutsutut tai niitä muistuttavat rodut eivät itse asiassa ole terrierejä:
Tiibetinterrieri (FCI 9)
Venäjänmustaterrieri (FCI 2)
Bostoninterrieri (FCI 9)
Aiheesta muualla

Wikimedia Commonsissa on kuvia tai muita tiedostoja aiheesta .
Kansainväliset FCI 3 -luokan rotumääritelmät terriereille (Arkistoitu – Internet Archive)
SATHY ry. Suomen amerikkalaisperäisten työkoirarotujen harrastajayhdistys ry.
Géra (Lesbos)

| Géra Γέρα |
| --- | --- |
 Kunnallisyksikön sijainti
 Géra
 Koordinaatit: 39°2′N, 26°27′E 
Valtio:  Kreikka
Hajautetun hallinnon alue:  Egea
Alue:  Pohjois-Egean saaret
Alueyksikkö:  Lesbos
Kunta:  Mytilíni
Hallinto:  
 – Asutustyyppi:  kunnallisyksikkö, entinen kunta
 – Kallikrates-koodi:  530104
Väkiluku (2011):  6 101
Aikavyöhyke:  UTC+2
 – Kesäaika:  UTC+3
Rekisterikilpi:  MY
Infobox OKVirheellinen NIMI-arvo: 
Géra (kreik. Γέρα; virallisesti Δημοτική Ενότητα Γέρας, Dimotikí Enótita Géras) on yksi Mytilínin kunnan kunnallisyksiköistä ja entinen itsenäinen Kreikan kunta. Se sijaitsee Lesboksen saarella, Lesboksen alueyksikössä Pohjois-Egean saarten alueella. Kunnallisyksikön väkiluku on 6 101 (vuonna 2011).
Géra sijaitsee Lesboksen kaakkoisosassa Géranlahden rannalla. Sen nimi voi olla peräisin alueella sijainneesta antiikin aikaisesta Hieran kaupungista. Géranlahti tunnettiin antiikin aikana latinaksi nimellä Portus Hieraeus.
Géra oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Lesboksen kunnaksi yhdessä Agía Paraskevín, Agiásoksen, Eresós-Ántissan, Evergétoulaksen, Kallonín, Loutrópoli Thermíin, Mantamádoksen, Míthymnan, Mytilínin, Pétran, Plomárin ja Polichnítoksen kanssa, jolloin se muuttui uuden kunnan kunnallisyksiköksi. Vuonna 2019 se tuli Kleisthenes I -suunnitelman myötä osaksi Mytilínin kuntaa.
Kunnallisyksikön osat

Géran kunnallisyksikkö muodostuu seuraavista kylä- ja kaupunkiyhdyskunnista ja asutuksista:
| Kylä- tai kaupunki­yhdys­kunta | Kylä, kaupunki tai muu asutus | Väkiluku (2011) |
| --- | --- | --- |
| Mesagrós | Ágios Vasíleios (saari) | 0 |
| Mesagrós | Ávlonas | 29 |
| Mesagrós | Ftéli | 15 |
| Mesagrós | Mesagrós | 631 |
| Mesagrós | Pýrgoi | 91 |
| Palaiókipos | Agléfyros | 23 |
| Palaiókipos | Evreiakí | 113 |
| Palaiókipos | Palaiókipos | 976 |
| Pappádos | Chalatsés | 40 |
| Pappádos | Mármaro | 106 |
| Pappádos | Pappádos | 1 442 |
| Pérama | Pérama | 726 |
| Plakádos | Apidiás Lákkos | 64 |
| Plakádos | Plakádos | 238 |
| Skópelos | Fará | 6 |
| Skópelos | Kariónas | 7 |
| Skópelos | Lagkáda | 3 |
| Skópelos | Ligonári | 7 |
| Skópelos | Skópelos | 1 530 |
| Skópelos | Tárti | 27 |
| Skópelos | Tsáfi | 9 |
| Skópelos | Tsília | 18 |
Yhteensä: 6 101
Hermann Ebbinghaus

Hermann Ebbinghaus
Hermann Ebbinghaus (1850–1909) oli saksalainen psykologi, joka toimi professorina Berliinissä, Breslaussa ja Hallessa. Hän teki kokeellisen psykologian kannalta käänteentekeviä muistia koskevia tutkimuksia. Hänen keksimänsä niin sanottu säästömetodi mahdollistaa kunkin harjoituskerran jälkeen tapahtuneen oppimisen mittaamisen merkityksettömien tavujen avulla oppimisajan lyhenemisenä tai lukemiskertojen vähentymisenä. Hänen muistintutkimuksillaan käynnistämäänsä traditiota alettiin myöhemmin kutsua verbaaliseksi oppimiseksi.
Hermann Buhl

Hermann Buhl vuonna 1953.
Hermann Buhl (21. syyskuuta 1924 – 27. kesäkuuta 1957) oli itävaltalainen vuorikiipeilijä. Hän onnistui valloittamaan ensimmäisenä Nanga Parbatin Himalajalla (1953) ja Broad Peakin Karakorumilla (1957).
Buhl syntyi Innsbruckissa. Nanga Parbatille hän kiipesi itsenäisesti, mutta Broad Peakilla hänen mukanaan olivat Fritz Wintersteller, Kurt Diemberger ja Marcus Schmuck.
Buhl ja Kurt Diemberger yrittivät valloittaa Pakistanissa Karakorumin alueella sijaitsevaa aikaisemmin kiipeämätöntä Chogolisan huippua (7 665 m), mutta lähellä huipun kaakoispuolta Buhl putosi lumikannaksen läpi ja hänen oletetaan kuolleen. Hänen ruumistaan ei ole löydetty.
Hamningbergin kappeli

| Hamningbergin kappeli Hamningberg kapell |
| --- | --- |
 Kirkko vuonna 2018.
Sijainti:  Båtsfjord, Norja
Kirkkokunta:  Norjan kirkko
Hiippakunta:  Nord-Hålogalandin hiippakunta
Rakentamisvuosi:  1949
Suunnittelija:  Sverre Poulsen
Materiaali:  puu
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Hamningbergin kappeli (norj. Hamningberg kapell) on Båtsfjordin kunnassa Finnmarkin läänissä Norjassa sijaitseva puinen pitkäkirkko vuodelta 1949.
Kuvia

Kirkkosali ja alttari
Aiheesta muualla

Kuvia tai muita tiedostoja aiheesta Hamningbergin kappeli Wikimedia Commonsissa
Guitar Gangsters & Cadillac Blood

| Guitar Gangsters & Cadillac Blood Volbeat |
| --- | --- | --- |

Studioalbumin tiedot
 Äänitetty : 2008
 Julkaistu: 1. syyskuuta 2008
 Tuottaja(t): Jacob Hansen
 Tyylilaji: heavy metal, hard rock
 Kesto: 56.50
 Levy-yhtiö: Rebel Monster   Mascot Records
Listasijoitukset
  1.  1.
Volbeatin muut julkaisut
| Rock the Rebel / Metal the Devil 2007 | Guitar Gangsters & Cadillac Blood 2008 | Beyond Hell / Above Heaven 2010 |
Singlet albumilta Guitar Gangsters & Cadillac Blood
 ”Maybellene I Hofteholder” Julkaistu: 2008  ”Mary Ann’s Place” Julkaistu: 2008  ”We” Julkaistu: 2008  ”Still Counting” Julkaistu: 11. toukokuuta 2012
Guitar Gangsters & Cadillac Blood on tanskalaisen heavy metal -yhtye Volbeatin kolmas albumi. Albumi meni niin Tanskassa, Saksassa kuin Suomessakin listojen kärkeen välittömästi ilmestymisensä jälkeen. Singleinä julkaistiin kappaleet: ”Guitar Gangsters & Cadillac Blood”, ”We”, ”Mary Ann’s Place”, ”Maybellene I Hofteholder” ja ”Still Counting”.
Albumi nousi julkaisuviikollaan Suomen virallisen listan sijalle 1.
Kappaleet

Kaikki kappaleet säv. ja san. Michael Poulsen, ellei toisin mainita.
|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Intro (End of the Road) |  | 1.03 |  |  |  |  |  |  |
| 2. | Guitar Gangsters & Cadillac Blood |  | 3.09 |  |  |  |  |  |  |
| 3. | Back to Prom | Poulsen, Bredahl | 1.52 |  |  |  |  |  |  |
| 4. | Mary Ann’s Place (feat. Pernille Rosendahl)  |  | 3.42 |  |  |  |  |  |  |
| 5. | Hallelujah Goat | Poulsen, Jon Larsen | 3.30 |  |  |  |  |  |  |
| 6. | Maybellene i Hofteholder |  | 3.21 |  |  |  |  |  |  |
| 7. | We | Poulsen, Larsen, Kjølholm & Bredahl | 3.46 |  |  |  |  |  |  |
| 8. | Still Counting | Poulsen, Larsen, Kjølholm & Bredahl | 4.22 |  |  |  |  |  |  |
| 9. | Light a Way |  | 4.42 |  |  |  |  |  |  |
| 10. | Wild Rover of Hell | Poulsen, Larsen | 3.42 |  |  |  |  |  |  |
| 11. | I’m So Lonesome I Could Cry | Hank Williams | 3.22 |  |  |  |  |  |  |
| 12. | A Broken Man and the Dawn | Poulsen, Larsen | 4.45 |  |  |  |  |  |  |
| 13. | Find That Soul | Poulsen, Larsen, Kjølholm & Bredahl | 3.44 |  |  |  |  |  |  |
| 14. | Making Believe | Jimmy Work | 3.33 |  |  |  |  |  |  |
Arvostelut

Desibeli.net:
Imperiumi.net:
Metalliluola: 8-/10
Rolling Stone:
Rumba: neutraali
Soundi:
Aiheesta muualla

Guitar Gangsters & Cadillac Blood Discogsissa. (englanniksi)
Albumi Guitar Gangsters & Cadillac Blood Encyclopaedia Metallum -sivustolla (englanniksi)
Volbeat
| --- | --- |
Studioalbumit:   The Strength / The Sound / The Songs  Rock the Rebel / Metal the Devil  Guitar Gangsters & Cadillac Blood  Beyond Hell / Above Heaven  Outlaw Gentlemen & Shady Ladies  Seal the Deal & Let’s Boogie  Rewind, Replay, Rebound  Servant of the Mind 
Livealbumit:   Live from Beyond Hell/Above Heaven  Let's Boogie!  Rewind, Replay, Rebound: Live in Deutschland 
Videoalbumit:   Live in a Pool of Booze  Live: Sold Out!  Live from Beyond Hell/Above Heaven  Let’s Boogie! 
Singlet:   I Only Wanna Be with You  Sad Man’s Tongue  The Garden’s Tale  Radio Girl  Maybellene i Hofteholder  Mary Ann’s Place  We  Fallen  Heaven nor Hell  7 Shots  16 Dollars  A Warrior’s Call  Still Counting  Cape of Our Hero  The Hangman’s Body Count  Lola Montez  The Nameless One  Lonesome Rider  Dead but Rising  Doc Holliday  The Devil’s Bleeding Crown  For Evigt  Seal the Deal  Black Rose  Leviathan  Last Day Under the Sun  Cheapside Sloggers  Pelvis on Fire  Die to Live  Wait a Minute My Girl  Dagen Før  Shotgun Blues  Becoming  The Sacred Stones  Temple Of Ekur